
5 iulie 2026


Comunicat de presă



Distrigaz Sud Rețele aduce următoarele precizări cu privire la întreruperea temporară a alimentării cu gaze naturale în orașul Scornicești cu satele aparținătoare, din județul Olt: 

Pentru realizarea lucrărilor de punere în funcțiune a noului SRM Scornicești, din județul Olt, aparținând SNTGN Transgaz, la solicitarea venită din partea transportatorului de gaze naturale, Distrigaz Sud Rețele va întrerupe temporar alimentarea cu gaze naturale în zona respectivă, în perioada 6 iulie 2026 (începând cu ora 09:00) – 7 iulie 2026 (ora 13:00).

În urma acestei întreruperi planificate, sunt afectați 2.049 de clienți casnici și non casnici situați în orașul Scornicești și satele Piscani, Mărgineni  Slobozia și Jitaru, din județul Olt.

Reluarea alimentării cu gaze naturale a clienților afectați se va face după finalizarea lucrărilor de către SNTGN Transgaz, în cursul zilei de 7 iulie 2026, după ora 13:00. 

După reluarea alimentării cu gaze naturale, în cazul în care clienții simt miros de gaze, sunt rugați să apeleze Centrul de Apeluri și Depanaj Urgențe Gaze la numerele de telefon: 021 9281, 031 9031 sau 0800 877 778, să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.


Ne cerem scuze pentru disconfortul creat clienților noștri și le mulțumim pentru înțelegere.


Biroul de Presă
Distrigaz Sud Rețele


[bookmark: _heading=h.gjdgxs]Distrigaz Sud Rețele este lider în distribuția de gaze naturale în România, cu o expertiză de 50 de ani în acest domeniu, având 2.270.000 clienți, circa 23.800 km rețea și 2.842 de angajați. Distrigaz Sud Rețele operează rețeaua de distribuție de gaze naturale în 1.398 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și în Municipiul București.

